**6. pielikums**

*Valsts pētījumu programmas*

*“Letonika latviskas un eiropeiskas sabiedrības attīstībai”*

*projektu pieteikumu atklātā konkursa 2.kārtas nolikumam*

**Līgums par ekspertīzes veikšanu**

Nr. \_\_\_\_\_\_\_\_\_\_\_\_\_\_

\_\_\_/\_\_\_/202\_/

Rīga / Riga

|  |
| --- |
| **Latvijas Zinātnes padome**, kuru pārstāv tās direktors \_\_\_\_\_\_\_\_\_\_\_\_\_\_\_\_, kur\_ rīkojas, pamatojoties uz Ministru kabineta 2020. gada 30. jūnija noteikumiem Nr. 408 “Latvijas Zinātnes padomes nolikums” (turpmāk – Padome), no vienas puses,  **Eksperts: eksperta vārds uzvārds** (turpmāk – Eksperts), no otras puses, (turpmāk – Puses),  noslēdz šādu līgumu (turpmāk – Līgums): |
| **1.punkts**  **Līguma priekšmets**  Padome pasūta, un Eksperts, pamatojoties uz savu zinātnisko kvalifikāciju un pieredzi projekta pieteikuma zinātnes nozarē,  veic valsts pētījumu programmas “Letonika latviskas un eiropeiskas sabiedrības attīstībai” projektu pieteikumu atklātajā konkursā (turpmāk – konkurss) pieteikto un Līguma 1. pielikumā “Projektu saraksts” (turpmāk – Projektu saraksts) norādīto projekta pieteikumu zinātnisko ekspertīzi šādu darbu ietvaros (turpmāk – Darbi):  1.1. sagatavo eksperta **individuālo vērtējumu** par katru Projektu sarakstā norādīto projekta pieteikumu (turpmāk – Vērtējums) un iesniedz Padomei Nacionālajā zinātniskās darbības informācijas sistēmā (turpmāk – informācijas sistēma);  1.2. sagatavo, saskaņo ar pārējiem ekspertiem projekta pieteikuma ekspertu **konsolidēto vērtējumu** (turpmāk – Konsolidētais vērtējums) un iesniedz Padomei ar informācijas sistēmas starpniecību, ja Eksperts ir izpildītājs Konsolidētajam vērtējumam;  1.3. saskaņo Konsolidēto vērtējumu pirms tā iesniegšanas informācijas sistēmā.  **2. punkts**  **Eksperta saistības**  2.1. Eksperts sagatavo **Vērtējumu** Projektu sarakstā norādītajiem projektu pieteikumiem un **Konsolidēto vērtējumu** (ja attiecināms**)** augstā kvalitātē atbilstoši:  2.1.1. Līguma 2. pielikumam “Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika” (turpmāk – Metodika);  2.1.2. Padomes prezentācijai par informācijas sistēmas lietošanu;  2.1.3. Padomes elektroniski sniegtajai instrukcijai.  2.2.Esperta pienākums ir veikt **Vērtējumu** un **Konsolidēto vērtējumu** (ja attiecināms) detalizēti, ar argumentāciju dotajam novērtējumam, kā arī atbilstošam vispārējām starptautiskās līdzinieku vērtēšanas (*peer review*) labajām praksēm un ievērojot Līguma 2.1. apakšpunktā noteikto.  2.3. Ekspertam nav tiesību bez Padomes piekrišanas nodot trešajām personām Līgumā paredzētās saistības.  2.4. Eksperts **Vērtējumu** un **Konsolidēto vērtējumu** izpilda personīgi, ar saviem līdzekļiem, informācijas tehnoloģiju iekārtām un citiem nepieciešamajiem resursiem.  2.5. Eksperts visu Līguma darbības laiku ir sasniedzams ar Līguma rekvizītos norādītā elektroniskā pasta starpniecību.  2.6. Eksperts nodod Padomei visas autora mantiskās tiesības uz **Vērtējumu** un **Konsolidēto vērtējumu** (ja attiecināms).  2.7. Eksperts:  2.7.1.**Vērtējumu** nodod, apstiprinot to informācijas sistēmā līdz **202\_. gada\_\_.\_\_\_\_\_\_\_\_\_;**  2.7.2.Eksperts sagatavo, saskaņo un iesniedz atbilstoši Līguma 1.2. apakšpunktā noteiktajam vai saskaņo atbilstoši Līguma 1.3. apakšpunktā noteiktajam projekta iesnieguma **Konsolidēto vērtējumu** informācijas sistēmālīdz **202\_\_. gada\_\_.\_\_\_\_\_\_\_\_\_\_.**  2.8. Ja Padome konstatē neatbilstību Metodikai informācijas sistēmā iesniegtajā **Vērtējumā/Konsolidētajā vērtējumā** atbilstoši Līguma 2.1. apakšpunktam, tā 3 (trīs) darba dienu laikā no dienas, kad Vērtējums/Konsolidētais vērtējums ir iesniegts informācijas sistēmā, ar elektroniskā pasta starpniecību informē Ekspertu par Padomes konstatēto neatbilstību Metodikai un  Eksperts apņemas 3 (trīs) darba dienu laikā no minētās informācijas saņemšanas dienas, novērst nepilnības **Vērtējumā/ Konsolidētajā vērtējumā**  **un iesniegt atkārtoti Vērtējumu/ Konsolidēto vērtējumu** informācijas sistēmā.  2.9. Eksperts, parakstot Līgumu, piekrīt, ka viņa personas dati, kas norādīti Līguma rekvizītu daļā tiks izmantoti Honorāra maksājuma veikšanai, kā arī statistikas apkopošanai pēc konkursa (eksperta rezidences valsts, vecums un dzimums).  2.10. Ekspertam ir pienākums nekavējoties, bet ne vēlāk kā divu darba dienu laikā, informēt Padomi par apstākļiem, kas apgrūtina vai padara neiespējamu veikt Līguma 1. punktā noteikto.  2.11. Eksperts, parakstot Līgumu, apliecina, ka Ekspertam ir zinātniskais doktora grāds.  **3. punkts**  **Padomes saistības**  3.1. Līguma darbības laikā Padome nodrošina Ekspertam pieeju Projektu sarakstā norādītajiem projektu pieteikumiem, Metodikai, Padomes vadlīnijām par informācijas sistēmas lietošanu un prezentācijai par projektu konkursu.  3.2. Padomei ir tiesības dot norādījumus Ekspertam par Līguma priekšmeta izpildi saskaņā ar Metodiku un Līgumu.  3.3. Padomei ir tiesības nodot **Konsolidēto vērtējumu**, neizpaužot eksperta identitāti, attiecīgajam projekta pieteikuma iesniedzējam.  **4. punkts**  **Maksājumi**  4.1. Vienreizēja autoratlīdzība par Darba izpildi Līguma 2.7. apakšpunktā noteiktajā kārtībā un termiņā, ievērojot Līguma 4.2. apakšpunktā noteikto, ir [Subject] **EUR ([..] *euro* [..] centi)**, t.sk. Latvijas Republikas normatīvajos aktos noteiktie nodokļi [Title] **EUR** apmērā, summa izmaksai [Status], **EUR** (turpmāk – Honorārs).  4.2. Pēc Vērtējuma/ **Konsolidētā vērtējuma** saskaņošanas vai apstiprināšanas informācijas sistēmā, kā arī Līguma 2.8. apakšpunkta gadījumā, Padome 3 (trīs) darba dienu laikā pārbauda Vērtējuma/ **Konsolidētā vērtējuma** kvalitāti un atbilstību Metodikai. Ja Vērtējums/**Konsolidētais vērtējums** ir atbilstošs, Padome to apstiprina un Vērtējums/**Konsolidētais vērtējums** ir pieņemts, tādejādi atzīstot Ekspertam noteikto Līguma saistību izpildi pilnā apmērā un termiņā.  4.3. Honorāru izmaksā Padome vienreizējā maksājumā uz Eksperta norādīto norēķinu kontu bankā 30 (trīsdesmit) dienu laikā pēc Līguma 4.2. apakšpunktā Vērtējuma/**Konsolidētā vērtējuma** kvalitātes pārbaudes dienas (ar nosacījumu, ka Līgums ir parakstīts ar drošu elektronisko parakstu[[1]](#footnote-1), vai ir saņemts parakstīts Līgums papīra formātā Padomē).  4.4. Padome samazina Honorāru vai neveic tā maksājumu, ja Eksperts nepilda Līguma 1. punktā noteiktos Darbus un/vai Līguma 2. punktā noteiktās saistības bez objektīva pamatojuma. Šādā gadījumā Padome sagatavo atbilstošu Līguma saistību neizpildes fakta konstatācijas aktu un nosūta to uz elektronisko pastu Ekspertam.  4.5. Padomei ir tiesības piemērot ekspertam līgumsodu 100% apmērā no Honorāra, ja Eksperts nav ievērojis Līguma 7. punktā un Līguma 3. pielikumā “Apliecinājums par interešu konflikta neesamību un konfidencialitātes ievērošanu” (turpmāk – Apliecinājums) noteiktās konfidencialitātes prasības.  4.6. Padome veic uz autoratlīdzību attiecināmo Latvijas Republikas normatīvajos aktos noteikto nodokļu apmaksu.  4.7. Izdevumus, kas nav saistīti ar Līguma izpildi, Eksperts sedz no personīgajiem līdzekļiem.  **5. punkts**  **Līguma termiņš**  Līgums stājas spēkā ar tā abpusējas parakstīšanas dienu un ir spēkā līdz Līguma saistību pilnīgai izpildei.  **6. punkts**  **Interešu konflikts**  Pirms Līguma izpildes uzsākšanas Eksperts paraksta Apliecinājumu, kas pievienots Līguma 3. pielikumā, apņemoties neizpaust informāciju trešajām personām, un apliecina, ka nav iesaistījies darbībās, kas traucētu veikt objektīvu **Vērtējuma** un **Konsolidētā vērtējuma** sagatavošanu. Parakstīto Apliecinājumu Eksperts augšupielādē informācijas sistēmā pēc Padomes norādēm.  **7. punkts**  **Konfidencialitāte**  Eksperts apņemas nodrošināt konfidencialitāti visiem datiem un informācijai, kas saistīta ar Līguma izpildi un/vai **Vērtējumu** un/vai **Konsolidēto vērtējumu**.  **8. punkts**  **Domstarpību risināšana**  Visas domstarpības, kas radīsies saistībā ar Līguma izpildi, Puses risinās sarunu ceļā. Ja Puses nepanāks vienošanos sarunu ceļā, strīdi tiek izskatīti Latvijas Republikas normatīvajos aktos noteiktajā kārtībā.  **9. punkts**  **Noslēguma noteikumi**  9.1. Līgums ir sagatavots un parakstīts latviešu un angļu valodā uz 4 (četrām) lapām, ar 3 (trīs) pielikumiem, 2 (divos) eksemplāros ar vienādu juridisku spēku, pa vienam eksemplāram katrai Pusei.  9.2. Līguma pielikumi ir Projektu saraksts, Metodika un Apliecinājums, kas ir Līguma neatņemamas sastāvdaļas. |

|  |  |
| --- | --- |
| **Padome** | **Izpildītājs** |
| Reģ. Nr.: 90000048222  Adrese:Smilšu iela 8, Rīga, LV–1050  Tālruņa Nr.: \_\_\_\_\_\_\_\_\_\_\_\_\_\_\_\_\_  Banka:VALSTS KASE  Bankas kods:TRELLV22  Konta numurs: LV30TREL2150172011000 | **eksperta vārds uzvārds**  Dzimšanas datums:  ID kartes Nr./Pases Nr. :  Izdošanas datums:  Adrese [iela], [numurs]  Pilsēta vai vieta:  Pasta kods:  Valsts:  Personas identifikācijas numurs/Rezidences valsts identifikācijas numurs/nodokļu maksātāja identifikācijas numurs:  E-pasta adrese:  Bankas kods:  Konta Nr.: |
| \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_  eksperta vārds uzvārds |

1. Līgumi ar elektronisko parakstu tiks pārbaudīti, izmantojot Eiropas Komisijas rīku <https://webgate.ec.europa.eu/tl-browser/#/search/file/1> [↑](#footnote-ref-1)